
Татарстан Президенты Рөстәм Миңнеханов РФ Прокуратурасы хезмәткәрләре көненә һәм Россия прокуратурасы оешуга 300 ел тулуга багышланган тантаналы чарада катнашты. Чара «Казань Экспо» күргәзмә үзәге мәйданчыгында узды.

Бүген ТР Хөкүмәте Йортында юл хәрәкәте иминлеген тәэмин итү буенча хөкүмәт комиссиясе утырышы узды. Утырышны Татарстан Республикасы Премьер-министры урынбасары - Министрлар Кабинеты Аппараты җитәкчесе Шамил Гафаров үткәрде. Чара республиканың барлык муниципаль районнары белән видеоконференцэлемтә режимында узды. Утырыш эшендә Татарстан Республикасы буенча Эчке эшләр министры Артем Хохорин катнашты.

Татарстан Президенты Рөстәм Миңнеханов «Казан» халыкара аэропорты янында төзелгән яңа кунакханә комплексында булды.

Татарстан Республикасы буенча Росреестр идарәсе һәм Кадастр палатасы эшчәнлеге - республикада күчемсез милек базарының нәтиҗәле эшчәнлеге нигезе.

Бүген бу хакта Татарстан Республикасы Президенты Рөстәм Миңнеханов ТР буенча Росреестр идарәсе һәм Кадастр палатасы коллегиясе утырышында хәбәр итте. Утырышның төп мәсьәләсе - 2021 елда ведомстволар эшчәнлегенә йомгак ясау һәм 2022 елга бурычларны билгеләү.

Коллегия Росреестр идарәсе бинасында узды, анда ТР буенча баш федераль инспектор Виктор Демидов, республика министрлыклары һәм ведомстволары вәкилләре катнашты.

Бүген Татарстан Республикасы Президенты Рөстәм Миңнеханов ТР буенча Росреестр идарәсе һәм Кадастр палатасы Коллегиясе утырышында катнаша. Төп мәсьәлә - 2021 елда ведомстволар эшчәнлегенә нәтиҗәләр чыгару. 2021 елда 1,3 миллионнан артык теркәү эшләре башкарылган, бу 2020 елга караганда 37% ка күбрәк.

Татарстан Президенты Рөстәм Миңнеханов Гайдар форумы кысаларында узган «Бюджет федерализмын ничек үстерергә» сессиясендә катнашты. Спикерлар арасында шулай ук Россия Хисап палатасы Рәисе Алексей Кудрин һәм Чиләбе өлкәсе губернаторы Алексей Текслер да бар иде.

Бүген Татарстан Республикасы Президенты - Россия Инновацион регионнары ассоциациясе (АИРР) Советы рәисе Рөстәм Миңнеханов АИРР әгъзаларының гомуми җыелышын уздырды (Мәскәү).

АИРР әгъзаларының гомуми җыелышын ачып, Рөстәм Миңнеханов мондый очрашуларның Россия Федерациясе Хөкүмәте куйган бурычларны үтәү эшенә йомгак ясап кына калмыйча, регионнарны борчыган төп мәсьәләләр буенча фикер алышырга, бергәләп хәл итү алымнарын эзләргә мөмкинлек бирүенә игътибар итте.

Татарстан Президенты Рөстәм Миңнеханов Россия Инновацион регионнары ассоциациясе (АИРР) Советы рәисе итеп сайланды. Карар АИРР әгъзаларының гомуми җыелышы барышында күпчелек тавыш белән кабул ителде. Чара бүген Мәскәүдә Гайдар форумы кысаларында узды.

Идел буе Болгар дәүләтендә ислам динен кабул итүгә 1100 ел тулу уңаеннан үткәрелә торган чаралар Россия мөселманнарын берләштерүгә, җәмгыять һәм дәүләт мәнфәгатьләренең илебездәге мөселман халыкларының гадәттәге кыйммәтләрен торгызуда тыгыз бәйләнешен күрсәтүгә юнәлдерелгән. Бүген бу хакта Татарстан Республикасы Президенты Рөстәм Миңнеханов Идел буе Болгар дәүләтендә ислам динен рәсми кабул итүгә 1100 ел тулуга әзерлек һәм аны уздыру буенча республика оештыру комитетының киңәйтелгән утырышында хәбәр итте.

Бүген Татарстан Республикасы Президенты Рөстәм Миңнеханов «Зенит-Казан» ирләр волейбол клубы һәм «Динамо-Ак Барс» хатын-кызлар волейбол клубы спортчыларын Россия Кубогында чираттагы җиңүләре белән котлады.

Исегезгә төшерәбез, «Зенит-Казан» клубы 10 нчы тапкыр, «Динамо-Ак Барс» волейбол клубы 7 нче тапкыр җиңүче булды.

Казан Кремлендә 2021 елгы волейбол буенча Россия Кубогы ияләре «Зенит-Казан» ирләр волейбол клубын һәм «Динамо-Ак Барс» хатын-кызлар волейбол клубын хөрмәтләү тантанасы узды.
Рәсми Татарстан